== Sidste tid ==
Deichmann var en konservativ natur, og tidens udvikling henimod [[1848]] var ikke efter hans sind. Han ønskede efterhånden mere og mere at trække sig tilbage til et stille, granskende liv. Da hans ægteskab var barnløst, overdrog han [[1846]] sin discipel [[Frederik V. Hegel]] først det Gyldendalske sortiment og derpå i [[1850]] også forlaget, og nu fordybede han sig i sproglige, historiske og matematiske studier. Efter nogen tids svagelighed døde han 23. august 1853 på sit landsted i [[Kongens Lyngby]]. Allerede som boghandler havde han fået titlen [[kancelliråd]]. -- Hans hustru overlevede ham til [[1. februar]] [[1877]].
Titler Samfund Erhvervsliv Ledelse Foreninger Organisationer Ledere